Der skal være bedre isolering, intelligent varmestyring og bedre elinstallationer i 32 ejendomme i Brønderslev Kommune. Og selvom det kommer til at koste penge, så tjenes det hurtigt ind igen. Og det er kun en af fordelene ved at tænke energieffektivt. - Vi kommer langt foran i forhold til vores forpligtigelse som Klimakommune om at spare to procent CO2 om året frem til 2025, siger Tom Leere, der er projektleder og energikonsulent i Brønderslev Kommune, i en pressemeddelelse. I alt skal 92.000 kvadratmeter energioptimeres, og det vil betyde en besparelse på 4.130.000 kroner om året. Tiltagene er allerede sat i gang på fem af kommunens ejendomme, og til foråret skal de sidste 27 ejendomme optimeres.

Referat:
En energioptimering af Brønderslev Kommunes ejendomme skal sikre kommunen en besparelse på 4,1 millioner.